《谦上人清湍亭》
宋代·吕本中

道人结庵殊未就，先起小亭山左右。不将溪水濯尘埃，且以清湍为客寿。

云烟映霭作春浓，草木坚枯辨秋瘦。客来相对两无语，岂有浮辞问时候。

一生行脚如梦觉，天意似于君独厚。我今留滞未得往，想像此亭如故旧。

再三伸纸诵清诗，已胜开尊饮醇酎。箪瓢可乐不淡薄，兰菊重生足滋茂。

他时有暇更分题，此游未落诸公后。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。